CELEX: 22000D0713(04)
Language: hr
Date: 2000-05-19 00:00:00
Title: Odluka Zajedničkog odbora EGP-a br. 44/2000 od 19. svibnja 2000. o izmjeni Protokola 21 uz Sporazum o EGP-u, o provedbi pravila tržišnog natjecanja koja se primjenjuju na poduzeća

11/Sv. 048
            
            
               HR
            
            
               Službeni list Europske unije
            
            
               43
            
         22000D0713(04)
   
               L 174/55
            
            
               SLUŽBENI LIST EUROPSKE UNIJE
            
            
               19.05.2000.
            
         
      ODLUKA ZAJEDNIČKOG ODBORA EGP-a
   br. 44/2000
   od 19. svibnja 2000.
   o izmjeni Protokola 21 uz Sporazum o EGP-u, o provedbi pravila tržišnog natjecanja koja se primjenjuju na poduzeća
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 21 uz Sporazum izmijenjen je Odlukom Zajedničkog odbora EGP-a br. 60/1999 od 30. travnja 1999. (1).
            
         
               (2)
            
            
               Uredbu Vijeća (EZ) br. 1216/1999 od 10. lipnja 1999. o izmjeni Uredbe br. 17, prve uredbe o provedbi članaka 81. i 82. Ugovora (2) treba unijeti u Sporazum.
            
         
               (3)
            
            
               Obrojčavanje i formulacije iz članka 4. stavka 2. Protokola 21 uz Sporazum trebalo bi uskladiti s člankom 4. stavkom 2. Uredbe br. 17, prve uredbe o provedbi članaka 81. i 82. Ugovora,
            
         ODLUČIO JE:
   Članak 1.
   U točku 3. (Uredba Vijeća br. 17/62) članka 3. stavka 1. Protokola 21 uz Sporazum dodaje se sljedeća alineja:
   
               „—
            
            
               
                  399 R 1216: Uredba Vijeća (EZ) br. 1216/1999 od 10. lipnja 1999. (SL L 148, 15.6.1999., str. 5.).”
            
         Članak 2.
   Tekst članka 4. stavka 2. Protokola 21 uz Sporazum zamjenjuje se sljedećim:
   
      „2.   Stavak 1. ne primjenjuje se na sporazume, odluke i usklađena djelovanja ako:
      
                  1.
               
               
                  njihove jedine stranke su poduzeća iz jedne države članice EU-a ili iz jedne države EFTA-e, a sporazumi, odluke ili prakse se ne odnose na uvoz ili izvoz između ugovornih stranaka;
               
            
                  2.
               
               
                  
                              (a)
                           
                           
                              dva ili više poduzeća sklopi sporazume ili uvede usklađena djelovanja, od kojih svako posluje, u smislu sporazuma, na drukčijoj razini proizvodnje ili distribucijskog lanca, a odnose se na uvjete prema kojima stranke mogu kupovati, prodavati ili preprodavati određena dobra ili usluge;
                           
                        
                              (b)
                           
                           
                              njihove su stranke najviše dva poduzeća, a sporazumima se samo ograničava korištenje prava opunomoćenika ili korisnika prava industrijskog vlasništva, posebno patenata, korisnih modela, dizajna ili žigova, ili osobe na koju je prema ugovoru preneseno pravo iskorištavanja, ili joj je dodijeljeno pravo uporabe metode proizvodnje ili znanja vezanog uz uporabu primjene industrijskih postupaka;
                           
                        
            
                  3.
               
               
                  oni imaju za cilj samo:
                  
                              (a)
                           
                           
                              razvoj ili ujednačenu primjenu normi ili tipova; ili
                           
                        
                              (b)
                           
                           
                              zajedničko istraživanje i razvoj;
                           
                        
                              (c)
                           
                           
                              specijalizaciju u proizvodnji proizvoda, uključujući sporazume potrebne za postizanje toga,
                              
                                          —
                                       
                                       
                                          kad proizvodi koji su predmet specijalizacije, u velikom dijelu područja obuhvaćenim ovim Sporazumom, ne predstavljaju više od 15 % opsega poslovanja s identičnim proizvodima ili onima koje potrošači smatraju sličnima zbog njihovih značajki, cijene i uporabe, i
                                       
                                    
                                          —
                                       
                                       
                                          kad ukupni ostvareni godišnji prihod poduzeća sudionika ne prelazi 200 milijuna eura.
                                       
                                    
                        
            O tim sporazumima, odlukama i djelovanjima može se obavijestiti nadležno nadzorno tijelo u skladu s člankom 56. Protokola 23 i pravilima navedenim u člancima 1. do 3. ovog Protokola.”
   
   Članak 3.
   Tekstovi Uredbe (EZ) br. 1216/1999 na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 4.
   Ova Odluka stupa na snagu 20. svibnja 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 19. svibnja 2000.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  Još nije objavljeno u Službenom listu.
   
      (2)  SL L 148, 15.6.1999., str. 5.
   
      (3)  Ustavni zahtjevi nisu navedeni.